ARRIZABALAGA OLAIZOLA (EAJ, 2015-03-06):
Eguerdi on guztioi. Eskerrik asko presidente andrea.
Es que no cabe duda de que, además de aficionada a las soflamas nacionalistas, como me espetó el día pasado, soy una light señor Maneiro. Totalmente, una light.
Legebiltzar honetara, egia da, iristen diren hainbat ekimenen aurrean zer-nolako doinua hartu behar den asmatzea ez dela beti erreza izaten. Egia esan, nik oraintxe gustura entzungo nuke (...) soil baten doinua nondik doan.
UPyDk Donostiako festei buruzko ekimen bat aurkeztu digu. Joan den urtarrileko San Sebastianetan Konstituzio plazan danborradak jotzen zuen bitartean, ikusi ziren pankartak eta leloak direla eta. Denok ikusi ahal izan genituen. Bertan ez bazen, edozein telebistaren bitartez. Baina iaz, eta aurrekoan, eta aurrekoaren aurrekoan, auskalo noiz arte, (...) ere ikusi izan ditugu, Donostiako festa nagusiko egunean Konstituzio plaza apaintzen duten kartel guzti horiek urteetan eta urteetan ikusi izan ditugu.
Hemerotekara jotzea besterik ez dago eta ez da ez moda berria. 2012ko San Sebastianetatik harrezkero Bildu dago Udaletxean, agintean, baina ez da ahaztu behar aurreko 20 urtetan Donostiako alkatetza Alderdi Sozialistaren eskuetan egon dela eta urte guzti horietan San Sebastian eguneko Konstituzioko plazako parafernalia ohikoa izan dugula. Beharbada seguruenik Odón Elorza alkatea izan aurretik ere hala izango zen, baina aitortzen dut ez naizela ni neu behintzat akordatzen, seguruenik hala izango zen.
Ohikoa izan delako ondo egina al dago? Ez. Gure ustez, ez dago ondo egina. Baina Maneiro jauna 2009a harrezkeroztik Ganbara honetako legebiltzarkide bat da eta, gaur ez ezik, beste batzuetan ere izan du honen moduko ekimena aurkezteko aukera. Orain artean ez du aurkeztu. Ez du aurkeztu ez 2014an, ez 2013an, ez 2012an. Izagirre alkate eta bildu agintean ez zuen aurkeztu ez 11an eta ez 10ean, bera, hau da, Maneiro legebiltzarkide edo Odón Elorza sozialista udaletxeko alkate izan zen bitartean.
Agian, berak ekimen hau ezagutzera eman zuenean esan zuen bezalaxe publikoki, palabras textuales recogidas de un medio de comunicación del señor Maneiro: "El próximo año lo defenderemos con nuestra presencia en el pleno del Ayuntamiento. Hoy lo llevamos al Parlamento".
Yo no sé si el año que viene habrá variado la posición de defensa de UPyD, aunque no lo creo probable del todo. Pero sí parece claro que UPyD, de alguna manera, ha querido comenzar la campaña electoral municipal en Donostia.
Nik ez dut esango Donostiak festetako danbor hotsa inoiz Konstituzio plaza bertatik entzun dudanik, ezta horrela ere, irudiak telebistaz ikusi izan ditut eta egia da betitik ezker abertzalearen parafernaliaren despliege tradizionaletako bat izan dela San Sebastián gaua, baina altura hauetan ez zaigu hori berria egingo. Non ez da izan hamaika urtetan zehar?
Nola ezagutu ditugu gure herrietako kaleetako hormak? Zenbat pintada, zenbat kartel ezarri ditu ezker abertzaleak Euskadiko mutur batetik bestera, urteetan eta urteetan? Zenbat diru publiko gastatu dute euskal udalek ezker abertzaleak firmatuta edo sinadurarik gabe apaindutakoak kentzen eta garbitzen?
Akordatzen naiz, urte asko dira, 1995ean edo 1996an edo, Zumaian erdiko kalean, Erribera kalean etxe zahar bat zegoen eta bota egin zutela beste berri bat egiteko. Egiten zuten bitartean, orubea hesi batekin inguratu zuten, egurrezko hesi batekin, hesi handia, ederra, pintadak egiteko modukoa, alegia, baten batek horixe pentsatu zuen, zeren "amnistia" hitza agertu zen aldetik alde, handi-handi, eta orduan alkateak agindua eman zuen, beste herriko bazter guztiak garbitzeko ematen zuen bezalaxe, pintada hura kentzeko.
Kendu zuen eta handik pare bat egunetara berriz ere agertu zen "amnistia" hitza aldetik alde, alkateak berriz ere agindua eman zuen berriz ere pintatutakoa kentzekoa. Eta hirugarren aldiz "amnistia" hitza agertu zen, eta horrela joko polit bat suertatu zen Zumaiako kaleko erdigunean 56 aldiz pintada jarri eta pintada kendu arte.
Egia esan ez dakit azkenean zeinek irabazi zuen partidu hura, edo pintatzen zutenek edo pintada kentzen zutenek, baina gutxienez poteo orduan zeresana ugari eman zuela egia da eta beste gauza bat ere egia da, aurten Donostiako festetan ikusi dugunaren arabera, alegia, "amnistia" jartzeagatik ez dela lortzen ez hori eta ez beste askorik ere.
Ezker abertzaleak betidanik inbaditu izan du eremu publikoa berea, berea eta berea bakarrik balitz bezala. Gure herrietako kaleak, hormak, altzariak, pertsianak, edozer gauza bere mezu politikoen euskarria.
Herria bere dela edo herria bera dela esateko nahia edo adierazten duen jarrera politikoa eta klaro, lehengo batean jota baten letra aipatu nuen batzorde batetan eta gaur, ikusi dudanez, San Sebastianen martxak kobertura ematen dio nonbait ezker abertzaleko parafernalia horri Konstituzio Enparantzan.
Jendeak "Sebastián bat bada zeruan, Donostia bat bakarra munduan, hura da santua eta hau da herria, horra zer den gure Donostia" kantatzen duen bitartean, ba ezker abertzaleak telebistatik bere eszenografia proiektatzeko erabiltzen du.
Esango nuke, ausartuko nintzateke esatera, dena dela ezker abertzaleak behin agintea lortzen duenean gutxitu egiten den dinamika dela, eta pintadak eta kartelak bakantzen joaten direla gure kaleetan. Behintzat inpresio hori izan nuen gure herrian eta beste zenbaitetan.
Baina Donostian gertatzen dena ez da Donostian bakarrik gertatzen. Non ez ditugu ikusi horrelakoak? Ba ikusi ditugu bazter guztietan, ikusi ditugu Errenteriko madalenetan, edo Bilboko Arenalean, edo nik zer dakit, Bakaikuako (...), edo Ondarruko festetako eta bazter guztietan.
Eremu publikoa definizioz guztiona da, herritar guztiena, hala da eta denok hori onartzeko gai izan beharko genuke. Hori horrela da astegunetan eta hala da aste bukaeretan, eta horrelako begi-bistako diren gauzak akordarazten ibiltzeak lotsa pixka bat ere ematen du, baina egia da ezker abertzaleak oraindik orain ez duela hori horrela denik aitortzen.
Ez du hori horrela aitortzen ba edozein herritako kultur etxean edo edozein herritako udaletxeko aurrealdean bere mezuak zintzilikatzen dituenean, ez du hori aitortzen herriko festa egitarau ofizialean bereak eta bereak bakarrik diren ekimen politikoak programatzen dituenean.
Ez du hori horrela denik aitortzen, ba gaurko kasuan bezala, Donostiako plaza osorik, propio, beraiena den mezua botatzeko maneiatzen duenean.
Jarrera ez estetikoa dela iruditzen zaigu eta estetikaz harago, ez dela etikoa herriko festak batzuen alde pribatizatzen jardutea.
Es una visión sectaria de la realidad, el no reconocimiento de que hay otros que opinan otra cosa o la consideración  - lo cual es aún peor -  de que esos que no creen adecuado lo que la izquierda abertzale hace, es decir, ocupar el espacio público de forma sectaria, o que no coinciden con los planteamientos de fondo de la izquierda abertzale en realidad no merecen ser demasiado respetados. Es una cuestión de respeto, es una cuestión de cultura política.
No es que consideremos que hoy en día la cuestión es peor que nunca, creemos que no es peor que en años anteriores, pero sí sabemos que la democracia tiene distintos componentes y que uno de los principales componentes de la democracia es el respeto hacia los demás.
Y que es conveniente reconocer que el ámbito público es de todos y por ser de todos no es de nadie y que, desde luego, no puede ser utilizado de manera privativa ni abusiva.
Nosotros no vamos a probar la propuesta del señor Maneiro, la hemos enmendado. Nos parece que no somos nadie para andar gaitzesten edozer, edonolako udal gobernua gaitzesten ibiltzeko ez garela zein, ez garela zein eta ez dela gure estiloa, etorkizunean izango den beste udal gobernu bati enkargua ustekoa eta ez diogula Jaurlaritzari jendez lepo eta danbor hotzez blai dagoen leku batean indarra erabiltzeko eskatzeko, arriskutsua delako eta giro zapuztatzailea delako. Eta iruditzen zaigulako UPyDren proposamena, oro har, fribolitate hutsa dela.
Gure zuzenketan ezartzen dugun bezala, espazio publikoaren okupazio sektarioa zalatzen dugu, hori bai, kartelen bitartez, pankarten bitartez edo dena delako eran eginikoa.
Aniztasun demokratiko naturala errespetatzen ez dutenen eta beraien ikuspegi politikoa gainontzeko guztiei inposatu nahi dietenen okupazio sektarioa gaitzesten dugula, hori bai.
Eskerrik asko.